cyanic-selkie/wikianc huggingface dataset:
Κοινότητα Μαράθου Ηρακλείου
Η Κοινότητα Μαράθου είναι κοινότητα του Δήμου Μαλεβιζίου στην Περιφερειακή Ενότητα Ηρακλείου της Κρήτης, η οποία συστάθηκε το 1927 με το ΦΕΚ 39Α - 12/03/1927 με την απόσπαση του οικισμού Μάραθος από την κοινότητα Φόδελε και τον ορισμό του ως έδρα της. Περιλαμβάνοντας μόνον την έδρα της, έχει 351 κατοίκους, σύμφωνα με την απογραφή του 2011 και εκπροσωπείται από τον πρόεδρο Θεοφάνη Κοκκινάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
Παραπομπές
Κατηγορία:Δήμος Μαλεβιζίου
Χρονολογικός κατάλογος μοντέλων BMW
Λίστα με τα αυτοκίνητα και τις μοτοσικλέτες BMW, ταξινομημένα ανά έτος εισαγωγής.
Μοτοσικλέτες
Η BMW Motorrad έχει κατασκευάσει μοτοσικλέτες που φέρουν το όνομα BMW από την εισαγωγή της BMW R32 το 1923 μέχρι σήμερα. Πριν από την ημερομηνία αυτή, παρήγαγε κινητήρες για μοτοσυκλέτες άλλων κατασκευαστών.
Ονοματολογία
Αρχίζοντας με τη σειρά E2 της σειράς E12, τα περισσότερα μοντέλα στις σειρές 1 , 2 , 3 , 4 , 5 , 6 , 7 και 8 χρησιμοποιούν ένα όνομα μοντέλου που αποτελείται από τρεις αριθμούς, ακολουθούμενους συνήθως από ένα ή τρία γράμματα.
Χρησιμοποιώντας τα παραδείγματα των ονομάτων μοντέλων 318is, 125d και 760Li:
Εξαιρέσεις
Υπάρχουν διάφορα μοντέλα όπου το μέγεθος του κινητήρα δεν είναι τόσο υπονοούμενο από τα δύο τελευταία ψηφία, όπως όταν χρησιμοποιείται ένας υπερτροφοδοτούμενος κινητήρας. Για παράδειγμα:
Ακόμη και για κινητήρες χωρίς στροβιλοκινητήρα, ο αριθμός των κυλίνδρων δεν μπορεί να προσδιοριστεί από το όνομα του μοντέλου. Για παράδειγμα, το 1987-1991 530i χρησιμοποιεί εξακύλινδρο κινητήρα, το 1992-1996 530i χρησιμοποιεί έναν κινητήρα V8 και το 2000-2016 530i χρησιμοποιεί έναν εξακύλινδρο κινητήρα (για να προσθέσει στη σύγχυση λίγο πριν το V8 530i του 1992 το μοντέλο 535i χρησιμοποίησε έναν εξακύλινδρο κινητήρα).
Χαρακτήρες
Η σημασία των γραμμάτων μπορεί να αλλάξει μεταξύ μοντέλων. Τα πιο συχνά χρησιμοποιούμενα γράμματα είναι:
Σειρά Χ και Σειρά Ζ
Μέχρι το 2009, το όνομα του μοντέλου για τα οχήματα X Series και Z Series ήταν:
Από το 2009 χρησιμοποιήθηκε ένα αναθεωρημένο σύστημα ονοματοδοσίας μοντέλων. Τα ονόματα μοντέλων έχουν ως εξής:
Παραδείγματα αυτής της ονομασίας σύμβασης είναι "X3 xDrive28d" και "Z4 sDrive30i". Μερικές φορές ένα "s" προστέθηκε στο τέλος για μοντέλα υψηλότερης απόδοσης (για παράδειγμα, "Z4  sDrive   35is ").
Ειδικότερα τα μοντέλα BMW M των σειρών X και Z  τυπικά έχουν απλώς το όνομα μοντέλου "M" και στην κατάληξη (π.χ. Χ6 Μ, Ζ4 Μ). Τα μοντέλα "M Performance" φέρουν το γράμμα "M" μετά τη σειρά, ακολουθούμενο από το υπόλοιπο της σύμβασης ονομασίας για τα μη-Μ μοντέλα (π.χ. X6 M50d).
Μοντέλα Μ
Ένα "M" - για το Motorsport - αναγνωρίζει το όχημα ως μοντέλο υψηλής απόδοσης συγκεκριμένης σειράς (π.χ. Μ3, Μ5, Μ6, κλπ.  ).  Για παράδειγμα, το M6 είναι το πιο ισχυρό και αποδοτικό όχημα στη BMW Σειρά 6.
Παραπομπές
* Κατηγορία:Σελίδες με μη επιθεωρημένες μεταφράσεις
Χρήστος Αρδίζογλου
Ο Χρήστος Αρδίζογλου (Ιερουσαλήμ, 15 Μαρτίου 1953) είναι Έλληνας πρώην διεθνής ποδοσφαιριστής, ο οποίος αγωνιζόταν ως ακραίος επιθετικός αλλά και ως μέσος και φημιζόταν για τη σπουδαία τεχνική του κατάρτιση.
Στις αυτοδιοικητικές εκλογές του 2019 είναι υποψήφιος δημοτικός σύμβουλος Αθηναίων με την παράταξη "Ανοιχτή πόλη".
Σε συλλογικό επίπεδο
Ξεκίνησε το ποδόσφαιρο από τα τμήματα υποδομών του Απόλλωνα Αθηνών. Το 1971 και στην ηλικία των 18 ετών προωθήθηκε στην πρώτη ομάδα και με τη φανέλα της "Ελαφράς Ταξιαρχίας" αγωνίστηκε για μια τριετία μέχρι το 1974.
Στο μεγαλύτερο κεφάλαιο της ποδοσφαιρικής του καριέρας διακρίθηκε με τα χρώματα της ΑΕΚ, με την οποία αγωνίστηκε για 11 ολόκληρα χρόνια. Κορυφαία στιγμή στην πολύχρονη καριέρα του με τη φανέλα των "κιτρινόμαυρων" ήταν η συμμετοχή του στα ημιτελικά του κυπέλλου ΟΥΕΦΑ, την περιοδο 1976-77, αν και δεν αγωνιστηκε καθολου εκεινη τη σεζον στην Ευρωπη λογω τιμωριας.
Το 1985 επέστρεψε στον Απόλλωνα Αθηνών και τον Δεκέμβριο, στα μέσα της χρονιάς 1985-86 και έχοντας σημειώσει 6 συμμετοχές στο πρωτάθλημα, πήρε επίσημα την απόφαση να αποσυρθεί από την ενεργό δράση. Αγωνίστηκε την επόμενη χρονιά (1986-87) με τον Ατρόμητο Αθηνών, όπου και ουσιαστικά έκλεισε την επαγγελματική ποδοσφαιρική καριέρα.
Στην εθνική Ελλάδας
Με την Ελλάδα αγωνίστηκε για πρώτη φορά στις 24 Σεπτεμβρίου 1975 στον αγώνα εναντίον της Ρουμανίας (1-1) για το Βαλκανικό Κύπελλο. Συνολικά συμμετείχε σε 43 αγώνες, πετυχαίνοντας 2 τέρματα.
Ήταν μέλος της ομάδας που αγωνίστηκε στο Ευρωπαϊκό Πρωτάθλημα του 1980 στην Ιταλία, όπου συμπεριλήφθηκε στη δεύτερη καλύτερη ενδεκάδα της διοργάνωσης. Επίσης έχει κληθεί μια φορά στη Μικτή Κόσμου.
Πηγές
Κατηγορία:Έλληνες ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Απόλλων Σμύρνης Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Μέσοι ποδοσφαιριστές Κατηγορία:Ποδοσφαιριστές Ευρωπαϊκού Πρωταθλήματος 1980 Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας
Γεώργιος Γεωργιάδης-Αρνάκης
Ο Γεώργιος Γεωργιάδης-Αρνάκης (Κωνσταντινούπολη, 2 Ιουλίου 1912 - Ώστιν, Τέξας 3 Δεκεμβρίου 1976) ήταν Έλληνας ιστορικός και καθηγητής Πανεπιστημίου.
Βίος
Ο Γεωργιάδης –Αρνάκης γεννήθηκε στις 2 Ιουλίου 1912 στην Κωνσταντινούπολη. Μεταξύ 1924-1929 φοίτησε στην Ροβέρτειο Ακαδημία και στη συνέχεια μεταξύ 1929-1933 στο ομώνυμο κολλέγιο (Robert College). Από το 1933 έως το 1939 φοίτησε στη Φιλοσοφική Σχολή του Πανεπιστημίου Αθηνών και από το 1941 έως το 1943 στη Θεολογική Σχολή Αθηνών. Το 1963 έλαβε το πτυχίο της Θεολογικής Σχολής Θεσσαλονίκης. Την περίοδο 1939 έως 1948 εργάστηκε στο Ινστιτούτο Αγγλικών Σπουδών της Αθήνας. διδάσκοντας αγγλική γλώσσα ενώ στην περίοδο της γερμανικής κατοχής ιδιωτικώς Στη Φιλοσοφική Αθηνών κατέθεσε τη διδακτορική διατριβή του με τίτλο: Το βυζαντινόν κράτος εν Βιθυνία (1941). Το 1948 άρχισε να διδάσκει κλασική φιλολογία και ελληνική (αρχαία και μεσαιωνική) ιστορία στο πανεπιστήμιο του Μιζούρι στο Κάνσας Σίτυ. Από το 1953 έως το 1955 δίδαξε στο ίδιο Πανεπιστήμιο νεώτερη ιστορία της ανατολικής Μεσογείου. Το 1955-1956 δίδαξε στο Πανεπιστήμιο Austin του Τέξας, το 1956 στο Πανεπιστήμιο του Σικάγο, το 1957 στο Χριστιανικό Πανεπιστήμιο του Forth Worth στο Τέξας. Το 1965 ίδρυσε το Κέντρο Νεοελληνικών Σπουδών. Συνεργάστηκε στο ετήσιο δελτίο της Αμερικανικής Εγκυκλοπαίδειας από το 1953-1964 και το τριμηνιαίο The United States Quarterly Book Review. Το 1963 δίδαξε ως επισκέπτης καθηγητής στο Πανεπιστήμιο της Θεσσαλονίκης. Πέθανε στις 3 Δεκεμβρίου 1976 στο Ώστιν (Τέξας) των Η.Π.Α.
Εξωτερικοί σύνδεσμοι
Κατηγορία:Έλληνες ιστορικοί Κατηγορία:Έλληνες πανεπιστημιακοί
Στοιχείο
Επίσης στον πληθυντικό στοιχεία χαρακτηρίζονται αφενός οι θεμελιώδεις γνώσεις μιας επιστήμης ή τέχνης, καθώς και φιλοσοφικές αρχές - αιτίες των όντων, αφετέρου τα περιλαμβανόμενα σε αστυνομικές ταυτότητες, διαβατήρια, ναυτικά φυλλάδια και πάσης φύσεως άδειες που αφορούν τον κάτοχο για τον οποίον εκδόθηκαν. Επίσης σε δημώδεις εκφράσεις "στοιχεία της φύσεως" χαρακτηρίζονται καιρικά φαινόμενα (κεραυνοί θύελλες κ.λπ.), ενώ ως "στοιχεία περιβάλλοντος" οι παράγοντες συμπεριφοράς και κοινωνικής δράσης προσώπων.
1289 Κουτάισι
Ο Κουτάισι (Kutaïssi) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,426. Ανακαλύφθηκε το 1933 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά του από την πόλη Κουτάισι της Γεωργίας.
Φυσικά χαρακτηριστικά
Η μέση διάμετρος του Κουτάισι εκτιμάται σε 25,62 χιλιόμετρα. Ο φασματικός τύπος του είναι S (λιθώδης), ενώ το γεωμετρικό άλβεδό του είναι 0,1374. Ο Κουτάισι περιστρέφεται γύρω από τον εαυτό του μία φορά κάθε 3 ώρες και 36 λεπτά.
Δημήτρης Παλάζης
Ο Δημήτρης Παλάζης γεννήθηκε στην Αθήνα στις 5 Ιουλίου 1960. Ποιητής κατά κύριο λόγο, έχει ασχοληθεί με την πεζογραφία, το δοκίμιο και τη θεατρική συγγραφή. Ποιήματα, πεζά και δοκίμιά του έχουν δημοσιευτεί κατά καιρούς σε περιοδικά, εφημερίδες και στο διαδίκτυο. Έχει βραβευθεί στον Θεατρικό Διαγωνισμό του Φ.Σ. Παρνασσός (2007) για το θεατρικό του Σεισμογενής περιοχή. Ζει κι εργάζεται στην Αθήνα.
Μαγνητοϋδροδυναμική
Μαγνητοϋδροδυναμική (συντομογραφικά ΜΥΔ) ονομάζεται ο επιστημονικός κλάδος που μελετά τη δυναμική των ηλεκτρικά αγώγιμων ρευστών. Παραδείγματα τέτοιων ρευστών είναι τα λιωμένα μέταλλα, το πλάσμα και το αλατόνερο (στο οποίο τα ιόντα χλωρίου και νατρίου είναι οι φορείς του ηλεκτρισμού). Ο κλάδος της ΜΥΔ αρχικά αναπτύχθηκε από τον Σουηδό Χάνες Αλφβέν, στον οποίο απονεμήθηκε το Βραβείο Νόμπελ Φυσικής του 1970.
Η βασική ιδέα της μαγνητοϋδροδυναμικής έγκειται στο ότι είναι δυνατό να δημιουργηθεί ρεύμα σε ένα αγώγιμο υγρό, όταν αυτό βρεθεί υπό την επίδραση εξωτερικών μαγνητικών πεδίων. Τα ηλεκτρικά ρεύματα που δημιουργούνται στο ρευστό δημιουργούν δυνάμεις εξ επαγωγής, λόγω της ροής του ρευστού και κατά συνέπεια μπορούν να μεταβάλλουν το συνολικό μαγνητικό πεδίο.
Το σύνολο των εξισώσεων που περιγράφουν τη ΜΥΔ είναι ένας συνδυασμός των εξισώσεων Νάβιερ-Στόουκς της δυναμικής των ρευστών μαζί με τις εξισώσεις Μάξουελ του ηλεκτρομαγνητισμού. Αυτές οι εξισώσεις πρέπει να επιλυθούν ταυτόχρονα, είτε αναλυτικά είτε αριθμητικά, ώστε να υπάρξει περιγραφή των φαινομένων της ΜΥΔ.
Οι αρχές της ΜΥΔ έχουν εφαρμογές στη γεωλογία, για τη μελέτη του πυρήνα της Γης, στην αστροφυσική, όπου μελετώνται μεταξύ άλλων αστέρες, νεφελώματα και σχετικιστικοί πίδακες, καθώς και στη μηχανική, όπου μελετώνται μεταξύ άλλων η σταθεροποίηση και ο περιορισμός του πλάσματος, η ψύξη πυρηνικών αντιδραστήρων με υγρό μέταλλο και η χύτευση μετάλλων με ηλεκτρομαγνητικά μέσα.
Βιβλιογραφία
Κατηγορία:Ηλεκτρομαγνητισμός Κατηγορία:Δυναμική ρευστών Κατηγορία:Φυσική πλάσματος
Μετουσίωσις
Μετουσίωσις (λατ. transsubstantiatio) είναι ο εκκλησιαστικός όρος με τον οποίο νοείται η αλλαγή της ουσίας με την οποία το ψωμί και το κρασί που προσφέρονται στο μυστήριο της Θείας Ευχαριστίας κατά τη διάρκεια της Λειτουργίας μετατρέπεται (μετουσιώνεται), στην πραγματικότητα, σε σώμα και αίμα του Ιησού.
Η Καθολική Εκκλησία διδάσκει το transsubstantiatio, ότι δηλαδή η ουσία των προσφερομένων στην Ευχαριστία μετατρέπεται σε σώμα και αίμα του Χριστού. Η πίστη σε αυτό το δόγμα έγινε υποχρεωτική από την Τέταρτη Σύνοδο του Λατερανού το 1215 και αργότερα αμφισβητήθηκε από διάφορους μεταρρυθμιστές του 15ου αιώνα. Ο τρόπος με τον οποίο συμβαίνει η αλλαγή, λέει η Καθολική Εκκλησία, είναι μυστήριο: «Το ψωμί και το κρασί γίνονται, κατά τρόπο που ξεπερνά την κατανόησή μας, το Σώμα και το Αίμα του Χριστού». Η ακριβής ορολογία που χρησιμοποιείται σχετικά με την φύση της Θείας Ευχαριστίας και τις θεολογικές της προεκτάσεις έχει αμφιλεγόμενη ιστορία, ειδικά στην Προτεσταντική Μεταρρύθμιση.
Στην Ορθόδοξη Εκκλησία, το δόγμα έχει συζητηθεί υπό τον όρο «μετουσίωσις», που επινοήθηκε ως άμεσο δάνειο του λατινικού transsubstantiatio, τον 17ο αιώνα. Στην Ορθοδοξία, το Μυστήριο της Θείας Ευχαριστίας αναφέρεται περισσότερο με τους εναλλακτικούς όρους «μεταστοιχείωσις», «μεταρρύθμισις» ή «μεταβολή».
Παραπομπές
Κατηγορία:Καθολική θεολογία και δόγμα Κατηγορία:Χριστιανική ορολογία Κατηγορία:Χριστολογία
Αϊτινές προεδρικές εκλογές (2015)
Προεδρικές εκλογές διεξήχθησαν στην Αϊτή στις 25 Οκτωβρίου 2015, παράλληλα με τις τοπικές εκλογές και τον δεύτερο γύρο των βουλευτικών εκλογών. Ο απερχόμενος πρόεδρος Μισέλ Μαρτελί δεν μπορούσε να συμμετάσχει με βάση το σύνταγμα της χώρας. Καθώς δεν υπήρξε κάποιος από τους υποψηφίους που να έχει την πλειοψηφία στον πρώτο γύρο, χρειάστηκε και δεύτερος γύρος. Στις 22 Δεκεμβρίου 2015 η Κεντρική Εφορευτική Επιτροπή ανακοίνωσε την επ' αόριστο αναβολή του δευτέρου γύρου. Ωστόσο, την πρώτη ημέρα του 2016 ο πρόεδρος Μαρτελί ανακοίνωσε ότι ο δεύτερος γύρος θα διεξαγόταν στις 17 Ιανουαρίου, όμως στις 7 Ιανουαρίου ο πρόεδρος άλλαξε την ημερομηνία σε 24 Ιανουαρίου. Στις 20 Ιανουαρίου ο υποψήφιος Ζιντ Σελεστέν σε δήλωσή του χαρακτήρισε "προδότη του έθνους, οποιοδήποτε πρόσωπο πάρει μέρος στον δεύτερο γύρο της 24ης Ιανουαρίου". Εξαιτίας των επεισοδίων που σημειώθηκαν και της εκλογικής βίας στις 22 Ιανουαρίου αποφασίστηκε από την Κεντρική Εφορευτική Επιτροπή η εκ νέου αναβολή του 2ου γύρου. Αντίθετα, ο πρόεδρος Μαρτελί επιβεβαίωσε σε ομιλία του στις 21 Ιανουαρίου ότι ο δεύτερος γύρος θα διεξαγόταν κανονικά.
Αργότερα η διεξαγωγή του δεύτερου γύρου ορίστηκε για τις 24 Απριλίου 2016, όμως αναβλήθηκαν τελικά επ' αόριστον, χωρίς να δοθεί ημερομηνία για τη διεξαγωγή δευτέρου γύρου. Τελικά εξελέγη από το Κοινοβούλιο μεταβατικός πρόεδρος ο Ζοσελέρμ Πριβέρ τον Φεβρουάριο του 2016 και εκείνος υπηρέτησε ως πρόεδρος μέχρι την ανάληψη του νικητή των εκλογών του Νοεμβρίου του 2016.
Πλαίσιο
Αρχικά είχαν κατέλθει στις εκλογές 70 υποψήφιοι, συμπεριλαμβανομένων και 6 γυναικών. Δύο από τους υποψηφίους πήραν μέρος ως ανεξάρτητοι, οι Μάριο Αντρεζόλ και Ντιονί Μονεστίμ. Η τελική λίστα περιελάμβανε 58 υποψηφίους και ανακοινώθηκε στις 12 Ιουνίου. Λίγο μετά αφαιρέθηκαν από τη λίστα άλλοι 2 υποψήφιοι και έτσι ο συνολικός τους αριθμός έφτασε τους 56 που κατήλθαν στις εκλογές.
Αποτελέσματα
Σύμφωνα με τα πρώτα αποτελέσματα που εκδόθηκαν από το προσωρινό εκλογικό συμβούλιο, ο Ζοβενέλ Μοΐζ (Jovenel Moïse) προηγήθηκε με 32,81% των ψήφων έναντι 25,27% για τον Ζιντ Σελεστίν (Jude Célestin). Τα αποτελέσματα δημοσιοποιήθηκαν στις 25 Οκτωβρίου 2015, όμως ο Σελεστίν δεν τα αναγνώρισε. Τη διαδικασία επέκριναν και 4 άλλοι υποψήφιοι. Σε κοινή δήλωσή τους ανέφεραν ότι τα αποτελέσματα ήταν “αντιδημοκρατικά” και ζήτησαν να γίνει σεβαστή η ψήφος του λαού. Οι υποστηρικτές του Σελεστίν κατέβηκαν στους δρόμους, μαζί με υποστηρικτές του Ζαν Σαρλ Μοΐζ με την Πλατφόρμα Pitit Desalin και οι υποστηρικτές του Φανμί Λαβαλάς (κόμματος του πρώην προέδρου Ζαν Μπερτράν Αριστίντ) επίσης κατήγγειλαν τη διαδικασία των εκλογών και δεν αναγνώρισαν το αποτέλεσμά τους. Η αστυνομία προέβη σε συλλήψεις διαδηλωτών.
Παραπομπές
2016 προεδρικές
Τοξοβολία στους Θερινούς Ολυμπιακούς Αγώνες 1900 – Με χρυσή χορδή, στόχου 50 μέτρων
Η τοξοβολία με χρυσή χορδή, στόχου 50 μέτρων, ήταν ένα από τα έξι αγωνίσματα τοξοβολίας στο πρόγραμμα της τοξοβολίας στους Θερινούς Ολυμπιακούς Αγώνες του 1900. Στον αγώνα που διεξήχθη στις 14 Αυγούστου, έλαβαν μέρος συνολικά οκτώ τοξοβόλοι από δύο χώρες.
Σύνοψη αγωνίσματος
Στον τελικό αγωνίστηκαν οι οκτώ κορυφαίοι τοξοβόλοι από τον προκριματικό αγώνα. Ένας εξ αυτών ήταν Βέλγος και οι υπόλοιποι επτά ήταν όλοι Γάλλοι.
Ο Γάλλος Ανρί Ερουέν πήρε την πρώτη θέση πετυχαίνοντας 31 βαθμούς, στη δεύτερη θέση ακολούθησε ο Βέλγος Χούμπερτ Φαν Ίνις με 29 βαθμούς και στην τρίτη ο Γάλλος Εμίλ Φισιέ με 28 βαθμούς.
Πηγές
Τοξοβολία Κατηγορία:Τοξοβολία
Χάτζων
Ο Χάτζων ήταν σύμφωνα με τις Σλαβικές μελέτες Σλάβος πολέμαρχος και "Έξαρχος στις Σκλαβηνίες". Ο Χάτζων σύμφωνα με το Βιβλίο Β΄ στα Θαύματα του Αγίου Δημητρίου οδήγησε τον συνασπισμό των Σλαβικών φυλών σε επίθεση στην Βυζαντινή πόλη της Θεσσαλονίκης. Οι Σλάβοι με τις οικογένειες τους στρατοπέδευσαν μπροστά στα Βυζαντινά τείχη της Θεσσαλονίκης και ξεκίνησαν την πολιορκία, απέτυχαν επειδή χάρη σε μια καταιγίδα τα Μονόξυλα τους βυθίστηκαν. Ο Χάτζων μπήκε αμέσως μετά στην πόλη για διαπραγματεύσεις ύστερα από πρόσκληση των διοικητών, το εξαγριωμένο πλήθος ωστόσο, ιδιαίτερα οι μητέρες όσων σκοτώθηκαν στην πολιορκία τον θανάτωσε. [2] Οι Σλάβοι ζήτησαν κατόπιν την βοήθεια των Αβάρων, ακολούθησε η ανεπιτυχής Πολιορκία της Θεσσαλονίκης (617) στην οποία συμμετείχαν Σλάβοι και Άβαροι.
Πηγές
Κατηγορία:Μεσαιωνική Θεσσαλονίκη Κατηγορία:Ιστορία των Νότιων Σλάβων
Εδουάρδος του Γούντστοκ
Ο Εδουάρδος του Γούντστοκ ή Εδουάρδος, ο μαύρος πρίγκηψ (15 Ιουνίου 1330 - 8 Ιουνίου 1376) από τον Οίκο του Ανζού-Πλανταγενετών ήταν πρίγκιπας της Ουαλίας (1343 - 1376), δούκας της Ακουιτανίας (1362 - 1372) και πρώτος δούκας της Κορνουάλης (1337- 1372).
Βιογραφία
Ήταν ο μεγαλύτερος γιος του Εδουάρδου Γ΄ της Αγγλίας και της Φιλίππης των Αβέν, κόρης του Γουλιέλμου Α΄ κόμη του Αινώ. Ο Εδουάρδος ήταν πατέρας του Ριχάρδου Β' της Αγγλίας που διαδέχθηκε τον παππού του. Το επίσημο όνομα του ήταν Εδουάρδος του Γούντστοκ επειδή γεννήθηκε εκεί, αλλά στην λαϊκή παράδοση έμεινε γνωστός ως Εδουάρδος, ο μαύρος πρίγκιπας ίσως λόγω του χρώματος της στολής του. Ο Εδουάρδος ήταν δημοφιλέστατος σε ολόκληρη την Αγγλία για τις μεγάλες του νίκες στις μάχες του Κρεσύ και του Πουατιέ. Χρίστηκε ιππότης του Τάγματος την περικνημίδας (1348) και έγινε πρίγκιπας της Ουαλίας (ie διάδοχος) σε ηλικία 13 ετών (1343). Διετέλεσε αντιβασιλιάς της Αγγλίας, όταν έλλειπε ο πατέρας του σε εκστρατείες από πολύ μικρή ηλικία (1339, 1340, 1342). Ήταν ο μοναδικός πρίγκiπας της Ουαλίας, που δεν έγινε βασιλιάς, επειδή απεβίωσε έναν χρόνο πριν από το τέλος του πατέρα του (1376) Τον διαδέχθηκε ο γιος του Ριχάρδος.
Ο Ριχάρδος Μπάρμπερ αναφέρει ότι ο Εδουάρδος ο μαύρος πρίγκιπας έχει απασχολήσει ελάχιστα τους ιστορικούς, έχει απασχολήσει έντονα όμως την λαϊκή παράδοση.
Γάμος του Εδουάρδου με την εξαδέλφη του Ιωάννα του Κεντ
Ο Εδουάρδος ερωτεύτηκε την εξαδέλφη του Ιωάννα του Κεντ ή "Ισχυρή κυρία του Κεντ", κόρη του Εδμόνδου του Γούντστοκ και εγγονή του Εδουάρδου Α΄ της Αγγλίας. Ο Πάπας Ιννοκέντιος ΣΤ΄ έδωσε την απαλλαγή να γίνει ο γάμος, που ήταν απαραίτητη λόγω της συγγένειας. Ο γάμος έγινε στο Παλάτι του Γουίνδσωρ (10 Οκτωβρίου 1361) και προκάλεσε πολλές αντιδράσεις τόσο λόγω της συγγένειας, όσο και για το ότι ήταν από τους ελάχιστους διαδόχους που νυμφευόταν Αγγλίδα, κάτι που δεν θα του επέτρεπε σαν βασιλιά να δημιουργήσει νέες συμμαχίες.
Δούκας της Ακουιτανίας
Ο μαύρος πρίγκηψ σαν εκπρόσωπος του πατέρα του στην Ακουιτανία χρίστηκε δούκας (1362). Στην Ακουιτανία διέμενε σε μια σύγχρονη κατοικία από τις πιο μοντέρνες για την εποχή μαζί με την Ιωάννα, υπήρξε θερινή κατοικία πολλών εξόριστων βασιλέων όπως του Ιάκωβου Δ' της Μαγιόρκας και του Πέτρου της Καστίλης. Ο Πέτρος της Καστίλης δέχθηκε επίθεση από τον νόθο ετεροθαλή αδελφό του Ερρίκο Β' της Καστίλης που διεκδικούσε τον θρόνο και ζήτησε την βοήθεια του Εδουάρδου (1367), του πρόσφερε σαν αντάλλαγμα την κομητεία της Βισκάι. Ο Εδουάρδος ανταποκρίθηκε θετικά και με την βοήθεια του αδελφού του Ιωάννη της Γάνδης νίκησε τον Ερρίκο που είχε συμμαχήσει με τον Κάρολο Ε΄ της Γαλλίας. Ο Πέτρος αρνήθηκε να δώσει στον Εδουάρδο ό,τι υποσχέθηκε, δεν του έδωσε ούτε το Βισκάι με αποτέλεσμα ο μαύρος πρίγκιπας να τον εγκαταλείψει. Ο Ερρίκος Β' βρήκε την ευκαιρία να συντρίψει τον Πέτρο στη μάχη του Μοντιέλ (1369) και να τον θανατώσει με τα χέρια του.
Ιπποτική συμπεριφορά σε ευγενείς, σκληρός στον λαό
thumb|right|250px|Ο Εδουάρδος μαύρος πρίγκηψ με τον πατέρα του βασιλιά Εδουάρδο Γ' ο οποίος τον χρίζει δούκα της Ακουιτανίας (1362) - [[εικονογραφημένο χειρόγραφο του 14ου αιώνα]] Ο Εδουάρδος επέστρεψε στην Αγγλία τον Ιανουάριο του 1371 και πέθανε μια βδομάδα πριν τα 46α γενέθλια του (6 Ιουνίου 1376) μετά από μακροχρόνια ασθένεια πιθανώς δυσεντερία, είχε νοσήσει σε εκστρατεία του στην Ισπανία πριν από 10 χρόνια. Ο Εδουάρδος έζησε σε εποχή που ξεκινούσε η παρακμή του ιπποτισμού, έμεινε γνωστός για την ιπποτική του συμπεριφορά σε ευγενείς αντιπάλους όπως στον βασιλιά Ιωάννη τον Αγαθό και τον μικρότερο γιο του Φίλιππο όταν τους μετέφερε στην Αγγλία. Η μεταχείριση τους ήταν άριστη, τους παρείχε ότι ανέσεις χρειάζονταν, στο τέλος τους επέτρεψε ακόμα και να δραπετεύσουν, ήταν έτοιμος πάντα να συζητήσει οποιαδήποτε πρόταση ειρήνης από τους αντιπάλους του αλλά όταν βρισκόταν στο πεδίο της μάχης η πολεμικότητα του ξεπερνούσε κάθε όριο.
Από την άλλη ήταν πολύ βίαιος και αυταρχικός στις κατώτερες κοινωνικές τάξεις κάτι που φάνηκε όταν ο πατέρας του του παραχώρησε την διοίκηση της Ακουιτανίας. Έμεινε γνωστός στους κατοίκους για την βίαιη συμπεριφορά του στους φτωχούς, την πολύ ψηλή φορολογία και εκτεταμένες σφαγές στην Καέν και την Λιμόζ. Η σκληρή του συμπεριφορά στους Γάλλους χωρικούς εξασθένησε σημαντικά την ενότητα και την οικονομία της Γαλλίας.
Ασθένεια του μαύρου πρίγκηπα
thumb|right|250px|Ταφικό ομοίωμα του Εδουάρδου, του μαύρου πρίγκηπα thumb|right|250px|Τάφος του Εδουάρδου, του μαύρου πρίγκηπα - καθεδρικός ναός Καντέρμπουρι Ο Εδουάρδος, ο μαύρος πρίγκηψ είχε πολύ άσχημη υγεία από το 1366 την χρονιά που είχε εκστρατεύσει στην Ισπανία για να αποκαταστήσει τον σύμμαχο του Πέτρο της Καστίλης. Ο στρατός του προσβλήθηκε από δυσεντερία με αποτέλεσμα ένας στους πέντε Άγγλους στρατιώτες να πεθάνουν πριν επιστρέψουν στην πατρίδα τους. Ο μαύρος πρίγκηπας προσβλήθηκε με την μορφή της αμοιβαδικής δυσεντερίας την πιο ήπια μορφή της αρρώστιας, αυτό του επέτρεψε να ζήσει άλλα 10 χρόνια.
Άλλες πληροφορίες λένε ότι δεν πέθανε από την δυσεντερία αλλά από άλλη αρρώστια όπως νεφρίτιδα ή κύρωση οιδήματος. Η αρρώστια του δεν του επέτρεπε να συμμετέχει ενεργά στις μάχες, το 1370 παρά τις συστάσεις των γιατρών να κάτσει στο κρεβάτι πήγε να πολεμήσει στην Ακουιτανία εναντίον του Καρόλου Ε΄ της Γαλλίας. Το 1371 ενώ βρισκόταν στην Ακουιτανία η υγεία του χειροτέρεψε ξανά και οι γιατροί τον συμβούλεψαν να επιστρέψει στην Αγγλία όπου μετά από πολύ ανάπαυση και δίαιτα κατάφερε να αναρρώσει. Στην τελευταία του εκστρατεία μαζί με τον πατέρα του (1372) δεν έφτασαν στον προορισμό τους λόγω των δυνατών ανέμων από τότε η υγεία του χειροτέρεψε σημαντικά και συνέχισε η κατάσταση αυτή μέχρι τον θάνατο του πριν τον πατέρα του που πέθανε τον επόμενο χρόνο (1376).
Οικογένεια
Με την σύζυγο του Ιωάννα του Κέντ (10 Οκτωβρίου 1361) απέκτησε:
Ο Εδουάρδος είχε αποκτήσει πολλούς νόθους γιους πριν τον γάμο του.
Με την Έντιθ του Βίλλεσφορντ απέκτησε:
Με άλλες ερωμένες απέκτησε:
Το προσωνύμιο μαύρος πρίγκιπας
Ο Εδουάρδος αναφέρεται σαν "Εδουάρδος ο μαύρος πρίγκιπας" λόγω του μαύρου χρώματος της στολής του, χωρίς να υπάρχει καμιά αναφορά με το συγκεκριμένο παρωνύμιο όσο ζούσε, ήταν γνωστός μόνο ως "Εδουάρδος του Γούντστοκ". Η ονομασία μαύρος πρίγκιπας αναφέρεται πρώτη φορά σε κείμενα του 1530, ο Ριχάρδος Γκράφτον τονίζει ότι πολλοί συγγραφείς αναφέρουν τον Εδουάρδο ως "μαύρο πρίγκηπα, με το ίδιο όνομα εμφανίζεται και σε έργα του Σαίξπηρ (1569). Στο έργο του Τζοσούα Μπάρνες : "Η ιστορία του κορυφαίου Άγγλου βασιλιά Εδουάρδου Γ'" γίνεται αναφορά για τον γιο του Εδουάρδο πρίγκηπα της Ουαλίας και της Ακουιτανίας που τον ονομάζει "Μαύρο πρίγκηπα" (1688). Η φήμη για την μαύρη πανοπλία δεν έχει αποδοχή και δεν φαίνεται πουθενά στα κείμενα της εποχής του, η μόνη αναφορά υπάρχει για την στολή που φορούσε στην μάχη του Κρεσύ μια πανοπλία από μαυριδερό χάλυβα. Ο Ριχάρδος Μπάρμπερ τονίζει ότι η ονομασία πιθανώς να οφείλεται στους θρύλους του Αγγλικού λαού σχετικά με το όνομα του. Η πιθανότερη εκδοχή είναι ότι ονομάστηκε μαύρος λόγω της μεγάλης βαναυσότητας που έδειξε στον Γαλλικό λαό την περίοδο που ήταν δούκας της Ακουιτανίας γι'αυτό ο χαρακτηρισμός δεν ήταν γνωστός στην αρχή στους Άγγλους, μεταδόθηκε στην πατρίδα του μερικούς αιώνες αργότερα.
Ο Θωμάς Φίλλερ αναφέρει: "Τον χαρακτηρισμό μαύρος πρίγκηψ τον κέρδισε λόγω των βάναυσων πράξεων του, όχι λόγω της εμφάνισης του" Πρόσφατα η κακή του φήμη για τις αποτρόπαιες πράξεις του ομαδικών σφαγών έχει αμφισβητηθεί από τους ιστορικούς. Η μοναδική στιγμή η οποία έχει καταγραφεί ιστορικά και αποδεικνύει τις φρικαλεότητες του πρίγκηπα ήταν η πολιορκία της Λιμόζ (1370) για την οποία ο ιστορικός Ιωάννης Φρουασσάρτ γράφει :
"Όλοι σε πολύ τραγική κατάσταση άνδρες, γυναίκες και παιδιά έπεφταν στα πόδια του πρίγκηπα να του ζητήσουν συγχώρεση αλλά εκείνος ανηλεής με τεράστιο πάθος για εκδίκηση έσφαξε 3.000 άνδρες, γυναίκες και παιδιά." Ένα πρόσφατο έγγραφο στα Ισπανικά αρχεία γραμμένο από τον ίδιο τον Εδουάρδο αναφέρει για την μεταφορά 200 ευγενών αιχμαλώτων ενώ ένα άλλο κείμενο της εποχής γραμμένο στην κομητεία της Φουά αναφέρει 300 νεκρούς στην πολιορκία της Λιμόζ, σε κάθε περίπτωση ο αριθμός 3.000 είναι υπερβολικός. Αυτό που είναι τελικά αναγνωρισμένο στην συνείδηση των Γάλλων είναι ότι τους κυβέρνησε σαν εκπρόσωπος του πατέρα του με σιδηρά πυγμή και αυστηρότητα, η συμπεριφορά του αυτή τον ονόμασε Μαύρο πρίγκιπα.
Πηγές
Κατηγορία:Οίκος των Πλανταγενετών Κατηγορία:Δούκες της Ακουιτανίας Κατηγορία:Πρίγκιπες της Αγγλίας Κατηγορία:Πρίγκιπες της Ουαλίας Κατηγορία:Δούκες της Κορνουάλης Κατηγορία:Τάγμα της Περικνημίδας Κατηγορία:Πρόσωπα του Εκατονταετούς Πολέμου
Ανδρέας Ν. Αγγελάκης
Σπουδές
Πραγματοποίησε προπτυχιακές σπουδές και κατέχει Πτυχίο Γεωπονικών Επιστημών από το Γεωπονικό Πανεπιστήμιο Αθηνών (1962) και Πτυχίο B.S. (Bachelor of Sciences) Πολιτικού Μηχανικού από το Πανεπιστήμιο Καλιφόρνιας, Davis, ΗΠΑ (1976). Επίσης, πραγματοποίησε μεταπτυχιακές σπουδές στο Πανεπιστήμιο της Καλιφόρνιας, Riverside, ΗΠΑ, απ΄ όπου του απονεμήθηκε M.S. (Master of Sciences) στην Εδαφολογία (1974) και στο Πανεπιστήμιο της Καλιφόρνιας, Davis, ΗΠΑ, απ΄όπου έλαβε M.S. στους Υδατικούς Πόρους (1977). Από το ίδιο Πανεπιστήμιο του απονεμήθηκε ο τίτλος του Διδάκτορα (Doctor of Philosophy, Ph.D.) στην Εδαφοφυσική (1981).
Επιστημονικά ενδιαφέροντα
Τα ερευνητικά του ενδιαφέροντα περιλαμβάνουν τις τεχνολογίες επεξεργασίας των υγρών αποβλήτων και την επαναχρησιμοποίηση των εκροών, τα μικρά και αποκεντρωμένα συστήματα διαχείρισης υδατικών πόρων και τις τεχνολογίες υδατικών πόρων στους αρχαίους πολιτισμούς.
Καριέρα
Υπηρέτησε ως Γεωπόνος του Υπουργείου Γεωργίας (1964-1967), ως Διευθυντής της Γεωργικής Σχολής Μεσσαράς Κρήτης (1967-1973), ως Μηχανικός Υδατικών Πόρων στην Υπηρεσία Εγγείων Βελτιώσεων του Υπουργείου Γεωργίας (1979-1980) και Ερευνητής- Μηχανικός Υδατικών Πόρων στο Εθνικό Ίδρυμα Αγροτικής Έρευνας (Ε.ΘΙ.ΑΓ.Ε.), Ινστιτούτο Κρήτης (1993-2008). Υπήρξε εκλεγμένο μέλος του Διοικητικού Συμβουλίου (ΔΣ) του Ε.ΘΙ.ΑΓ.Ε. (1993-1997). Επίσης, ήταν Συνεργαζόμενος Καθηγητής στο Πολυτεχνείο Κρήτης, Χανιά (1989-2008), Άμισθος Τεχνικός Σύμβουλος της Ελληνικής Ένωσης Δημοτικών Επιχειρήσεων Ύδρευσης και Αποχέτευσης (ΕΔΕΥΑ, 1991-2018). Επιπλέον, υπηρέτησε ως τεχνικός σύμβουλος στον Οργανισμό Τροφίμων και Γεωργίας (FAO) επί μακρόν (1995-2018) και επισκέφθηκε επανειλημμένα πολλές αναπτυσσόμενες χώρες (Συρία, Υεμένη, Μαρόκο, Μάλτα, Κύπρος, Ιράν, Αλγερία και άλλες), ενεργώντας σε κοινωνικό περιβάλλον που απαιτεί εξαιρετικό θάρρος, ενέργεια και γνώσεις, συμβάλλοντας στη βελτίωση της επεξεργασίας των αστικών υγρών αποβλήτων και ιδιαίτερα της επαναχρησιμοποίησης του νερού.
Είναι μέλος της International Water Association (Διεθνούς Εταιρείας Νερού, IWA) από την ίδρυσή της (2000) με κύρια ενασχόληση την ιστορία του νερού. Ήταν πρόεδρος της IWA Specialist Group (SG) για το Νερό στους αρχαίους πολιτισμούς (WAC) (2005-2019). Τον Οκτώβριο του 2019 εξελέγη Πρόεδρος του νέου Joint IWA-IWHA (International Water History Association) SG σε αντικείμενα σχετικά με τους Υδατικούς Πόρους στους αρχαίους πολιτισμούς (WAC). Ακόμη, υπήρξε μέλος του Στρατηγικού Συμβουλίου IWA (2016-2019).
Διεθνείς αναγνωρίσεις
Έχει τιμηθεί και δεχθεί βραβεία μεταξύ των οποίων οι τίτλοι Επίτιμου μέλους, Fellow και Distinguished Fellow από τον IWA (2010, 2012 και 2015, αντίστοιχα). Είναι Επίτιμο μέλος της Ελληνικής Ένωσης Υδάτων (HWA, 2011), εκλεγμένο μέλος της Ευρωπαϊκής Ακαδημίας Επιστημών και Τεχνών (2018) και της Γαλλικής Ακαδημίας Νερού (2021). Τέλος, είναι Επίτιμος Καθηγητής του Πανεπιστημίου Hubei, Wuhan, Κίνα (2019) και Επίτιμος Διδάκτορας του Γεωπονικού Πανεπιστημίου Αθηνών (2021).
Διακρίσεις και Βραβεία
Το 2022 του απονεμήθηκε τιμητική διάκριση από την Ελληνική Υδροτεχνική Ένωση του Αριστοτελείου Πανεπιστημίου Θεσσαλονίκης.
2021 Επίτιμος διδάκτορας του Γεωπονικού Πανεπιστημίου Αθηνών, Ελλάδα
2021 Μέλος της Γαλλικής Ακαδημίας Νερού
2019 Επίτιμος Καθηγητής του Πανεπιστημίου Hubei, Wuhan, Κίνα
2005-2018 Πρόεδρος της IWA SG (Ειδική Επιτροπή) on WAC (Υδατικοί Πόροι σε Αρχαίους Πολιτισμούς)
2018 Μέλος της Ευρωπαϊκής Ακαδημίας Επιστημών και Τεχνών (EASA)
2018 Πρόεδρος του Joint IWA /IWHA SG για την Ιστορία του Νερού
2016-2019 Μέλος του Στρατηγικού Συμβουλίου IWA
2015 Distinguished Fellow of IWA
2014 Το 2014 του απονεμήθηκε τιμητική διάκριση από την Ελληνική Επιτροπή της Διεθνούς Ένωσης Υδρογεωλογίας.
2012 Fellow της IWA
2011 Επίτιμο Μέλος του Ελληνικού Συνδέσμου Υδάτων (HWA)
2010 Επίτιμο Μέλος της IWA
2008-2009 Πρόεδρος της Ευρωπαϊκής Ομοσπονδίας Εθνικής Ένωσης Υπηρεσιών Υδάτων και Υγρών Αποβλήτων (EUREAU)
2001-2007 Πρόεδρος της Ομάδας Εργασίας για την Επαναχρησιμοποίηση Νερού της EUREAU
1993-2009 Μέλος του Διοικητικού Συμβουλίου της EUREAU
1993-1997 Εκλέγεται Μέλος του ΔΣ του Εθνικού Ιδρύματος Αγροτικής Έρευνας (ΕΘ.Ι.ΑΓ.Ε.)
1967-1973 Διορίστηκε Διευθυντής του Πρακτικού Γεωργικού Σχολείου Ηρακλείου (Μεσσαράς), Κρήτης.
Δημοσιεύσεις, Βιβλία και άλλα
Η ιστορία του νερού ισοδυναμεί με την ιστορία του κόσμου και η ιστορία της ποιότητας του νερού με την ιστορία της ζωής. '''Ανδρέας. Ν. Αγγελάκης'''
''Δεν υπάρχει ζωή χωρίς νερό. Mελετώντας τους αρχαίους πολιτισμούς μελετούμε τους εαυτούς μας και διδασκόμαστε από το παρελθόν.'' '''Ανδρέας Ν. Αγγελάκης'''
Έχει συγγράψει ή συν-συγγράψει περισσότερες από 500 δημοσιεύσεις, συμπεριλαμβανομένων άρθρων σε έγκριτα διεθνή επιστημονικά περιοδικά και βιβλίων και κεφαλαίων στα Ελληνικά, Αγγλικά και Κινέζικα, με περισσότερες από 7,500 Google αναφορές και i10-δείκτη 119.
Συμμετοχή σε επιστημονικές διοργανώσεις
Έχει προσκληθεί/συμμετάσχει σε περισσότερες από 200 επιστημονικές διοργανώσεις με αντίστοιχες ομιλίες στην Ελλάδα και το εξωτερικό. Τέλος, είναι εκδότης και μέλος συντακτικών επιτροπών πολλών διεθνών επιστημονικών περιοδικών, ιδιαίτερα αυτών της ΙWA.
Εξωτερικοί σύνδεσμοι
European Academy of Sciences and Arts https://members.euro-acad.eu/#memberList
Μουσείο Ολοκαυτώματος Βιάννου και Ιεράπετρας (Μέλος του Διοικητικού Συμβουλίου) https://www.ekriti.gr/kriti-irakleio/synedriase-i-epitropi-dioikisis-toy-moyseioy-olokaytomatos-viannoy
Παραπομπές
Κατηγορία:Έλληνες επιστήμονες
Σύνοδος του Ιασίου
Η Σύνοδος του Ιασίου ήταν σύνοδος επισκόπων της Ορθόδοξης Εκκλησίας που πραγματοποιήθηκε στο Ιάσιο της Μολδαβίας (σήμερα στη Ρουμανία), από τις 15 Σεπτεμβρίου ως τις 27 Οκτωβρίου του 1642. Συνεκλήθη από τον Οικουμενικό Πατριάρχη Παρθένιο Α΄, με την υποστήριξη του πρίγκηπα της Μολδαβίας Βασιλείου Λούπου.
Σκοπός της Συνόδου ήταν να αντιμετωπίσει ορισμένα Ρωμαιοκαθολικά και Προτεσταντικά «δογματικά σφάλματα» που είχαν παρεισφρύσει στην Ορθόδοξη Χριστιανική θεολογία και να προσφέρει μια ολοκληρωμένη Ορθόδοξη δήλωση σχετικά με το περιεχόμενο και τον χαρακτήρα της πίστης. Με την συμμετοχή εκπροσώπων των ελληνικών και σλαβικών Εκκλησιών, καταδίκασε την Καλβινιστική διδασκαλία που αποδιδόταν στον Κύριλλο Λούκαρι και επικύρωσε το (κάπως τροποποιημένο κείμενο του) Expositio fidei (Δήλωση Πίστης, επίσης γνωστή ως Ορθόδοξη Ομολογία) του Πέτρου Μογίλα, μια περιγραφή της Ορθοδοξίας με τη μορφή ερωταποκρίσεων.
Η Δήλωση της Πίστης έγινε θεμελιώδες κείμενο για την διαμόρφωση της Ορθόδοξης στάσης απέναντι στην Μεταρρυθμιστική σκέψη. Η σημαντική συμβολή της συνόδου ήταν η ενισχυμένη αίσθηση ενότητας της Ορθόδοξης Εκκλησίας μέσω της κύρωσης της Κοινής Δήλωσης από όλες τις μεγάλες Έδρες.
Παραπομπές
Ιασιου
Κωδικός Αυθεντικοποίησης Μηνύματος
Στην κρυπτογραφία, ο Κωδικός Αυθεντικοποίησης Μηνύματος (KAM, αγγλικά: Message Authentication code, MAC), ή κωδικός ελέγχου ταυτότητας μηνύματος, γνωστός επίσης ως ετικέτα, είναι ένα μικρό τμήμα δεδομένων που χρησιμοποιείται για την αυθεντικοποίηση ενός μηνύματος — με άλλα λόγια, για να επιβεβαιωθεί ότι το μήνυμα προήλθε από τον φερόμενο ως αποστολέα (αυθεντικότητα) και ότι δεν έχει τροποποιηθεί (ακεραιότητα). Ο KAM προστατεύει την ακεραιότητα των δεδομένων του μηνύματος και την αυθεντικότητα του μηνύματος, επιτρέποντας σε όποιον προβεί στην επαλήθευση (χρησιμοποιώντας το μυστικό κλειδί) να αντιληφθεί αν έχει επέλθει τροποποίηση στο περιεχόμενο του μηνύματος.
Ορισμοί
Ανεπίσημα, ένα σύστημα κωδικού αυθεντικοποίησης μηνύματος αποτελείται από τρεις αλγόριθμους:
Ένας ασφαλής κωδικός αυθεντικοποίησης μηνύματος πρέπει να είναι ανθεκτικός έναντι των προσπαθειών ενός αντιπάλου να δημιουργήσει πλαστές ετικέτες, για αυθαίρετα, συγκεκριμένα, ή όλα τα μηνύματα, ακόμη και υπό συνθήκες γνωστού ή επιλεγμένου απλού κειμένου. Θα πρέπει να είναι υπολογιστικά ανέφικτο να υπολογιστεί μια έγκυρη ετικέτα για το δοθέν μήνυμα χωρίς γνώση του κλειδιού, ακόμη και στη χειρότερη περίπτωση, στην οποία υποθέτουμε ότι ο αντίπαλος γνωρίζει την ετικέτα όλων των μηνυμάτων εκτός από το υπό κρίση.
Επίσημα, ένα σύστημα κωδικού αυθεντικοποίησης μηνύματος (ΚΑΜ) συνίσταται από μια τριάδα αποδοτικών αλγορίθμων (G, S, V) για τους οποίους ισχύει ότι: Οι S και V πρέπει να πληρούν τα παρακάτω:
Ένας ΚΑΜ είναι μη πλαστογραφήσιμος αν για κάθε αποδοτικό αντίπαλο A
όπου AS(k, ·) δηλώνει ότι ο A έχει πρόσβαση στο μαντείο S(k, ·) και Ερώτημα(AS(k, ·), 1n) δηλώνει το σύνολο των ερωτημάτων στο S που έκανε ο A, το οποίο γνωρίζει το n. Προφανώς απαιτείται ότι κανένας αντίπαλος δεν μπορεί να υποβάλλει απευθείας το κείμενο x ως ερώτημα στο S, καθώς διαφορετικά ο αντίπαλος αυτός μπορεί να αποκτήσει εύκολα μια έγκυρη ετικέτα.
Ασφάλεια
Οι ΚΑΜ διαφέρουν από τις ψηφιακές υπογραφές, καθώς η τιμή του ΚΑΜ παράγεται και επαληθεύεται με το ίδιο μυστικό κλειδί. Από αυτό υπονοείται ότι ο αποστολέας και ο λήπτης του μηνύματος πρέπει να συνεννοηθούν για το κοινό κλειδί πριν ξεκινήσουν την επικοινωνία, όπως συμβαίνει στη συμμετρική κρυπτογραφία. Για τον ίδιο λόγο, οι ΚΑΜ δεν προσφέρουν την ιδιότητα της μη-απάρνησης, την οποία προσδίδουν οι ψηφιακές υπογραφές ιδίως στην περίπτωση που το κοινό μυστικό κλειδί έχει μοιραστεί με ολόκληρο το δίκτυο: κάθε χρήστης που μπορεί να επαληθεύσει τον ΚΑΜ ενός συγκεκριμένου μηνύματος έχει και τη δυνατότητα να παράγει ΚΑΜ για άλλα μηνύματα. Αντίθετα, μια ψηφιακή υπογραφή παράγεται χρησιμοποιώντας το ιδιωτικό κλειδί από ένα ζεύγος κλειδιών, διαδικασία που συνιστά κρυπτογραφία δημόσιου κλειδιού. Επειδή αυτό το ιδιωτικό κλειδί βρίσκεται στη διάθεση αποκλειστικά και μόνο του κατόχου του, μια ψηφιακή υπογραφή αποδεικνύει ότι μόνο ο κάτοχος του κλειδιού μπορεί να έχει υπογράψει το έγγραφο. Έτσι, οι ψηφιακές υπογραφές όντως προσφέρουν μη-απάρνηση. Ωστόσο, η μη-απάρνηση είναι δυνατό να παρέχεται και από συστήματα που συνδέουν με ασφάλεια πληροφορίες για τη χρήση του κλειδιού με το κλειδί ΚΑΜ· το ίδιο κλειδί βρίσκεται στην κατοχή δύο προσώπων, αλλά ο ένας έχει ένα αντίγραφο του κλειδιού που μπορεί να χρησιμοποιηθεί για τη δημιουργία ΚΑΜ ενώ ο άλλος έχει ένα αντίγραφο του κλειδιού σε μια συσκευή υλισμικού ασφαλείας η οποία επιτρέπει μόνο την επαλήθευση του ΚΑΜ.
Υλοποίηση
Οι αλγόριθμοι ΚΑΜ μπορεί να καταρτίζονται από άλλες στοιχειώδεις τεχνικές κρυπτογράφησης, όπως οι κρυπτογραφικές συναρτήσεις κατακερματισμού (κατά την περίπτωση του HMAC) ή από κρυπταλγόριθμους τμήματος (OMAC, CCM, GCM, και PMAC). Ωστόσο, πολλοί από τους πιο γρήγορους αλγόριθμους ΚΑΜ, όπως οι UMAC-VMAC και Poly1305-AES καταρτίζονται βάσει καθολικού κατακερματισμού.
Συναρτήσεις κατακερματισμού που βασίζονται εγγενώς σε κλειδί, όπως ο SipHash, είναι εξ ορισμού και αλγόριθμοι ΚΑΜ· μπορεί να είναι ακόμη πιο γρήγοροι από τους αλγόριθμους ΚΑΜ που βασίζονται σε καθολικό κατακερματισμό.
Επιπλέον, ο αλγόριθμος ΚΑΜ μπορεί να συνδυάσει σκόπιμα δύο ή περισσότερες στοιχειώδεις τεχνικές κρυπτογράφησης, έτσι ώστε να παραμένει ασφαλής ακόμη και αν αργότερα βρεθεί ότι μια από αυτές είναι ευάλωτη. Για παράδειγμα, στο TLS, τα δεδομένα εισόδου διχοτομούνται, το κάθε μισό υφίσταται επεξεργασία με διαφορετική αυθύπαρκτη τεχνική κατακερματισμού (SHA-1 και SHA-2) και επί των αποτελεσμάτων εκτελείται XOR ώστε να παραχθεί ο ΚΑΜ.
ΚAM μιας χρήσης
Ο καθολικός κατακερματισμός και ιδιαίτερα οι συναρτήσεις κατακερματισμού ανά δύο ανεξάρτητων παρέχουν έναν ασφαλή κωδικό αυθεντικοποίησης μηνύματος αρκεί το κλειδί να χρησιμοποιείται το πολύ μια φορά. Αυτό μπορεί να θεωρηθεί αντίστοιχο του σημειωματάριου μιας χρήσης για την αυθεντικοποίηση.
Η απλούστερη τέτοια συνάρτηση κατακερματισμού ανά δύο ανεξάρτητων ορίζεται από το τυχαίο κλειδί, key = (a, b), και η ετικέτα ΚΑΜ για το μήνυμα m υπολογίζεται ως ετικέτα = (am + b) mod p, όπου ο p είναι πρώτος αριθμός.
Γενικότερα, οι συναρτήσεις κατακερματισμού ανά k ανεξάρτητων παρέχουν έναν ασφαλή κωδικό αυθεντικοποίησης μηνύματος αρκεί το κλειδί να χρησιμοποιείται λιγότερο από k φορές για συναρτήσεις κατακερματισμού ανά k ανεξάρτητων.
Οι κωδικοί αυθεντικοποίησης μηνύματος και η αυθεντικοποίηση προέλευσης δεδομένων έχουν συζητηθεί και στο πλαίσιο της κβαντικής κρυπτογραφίας. Αντίθετα με άλλες κρυπτογραφικές διαδικασίες, όπως η διανομή κλειδιών, για μια αρκετά ευρεία κατηγορία κβαντικών ΚΑΜ έχει αποδειχθεί ότι οι κβαντικοί πόροι δεν προσφέρουν πλεονέκτημα έναντι ενός άνευ όρων ασφαλούς κλασικού ΚΑΜ μιας χρήσης.
Πρότυπα
Διάφορα πρότυπα ορίζουν αλγόριθμους ΚΑΜ. Σε αυτά περιλαμβάνονται:
Τα ISO/IEC 9797-1 και -2 ορίζουν κατά γένος μοντέλα και αλγόριθμους που μπορούν να χρησιμοποιηθούν με κάθε κρυπταλγόριθμο τμήματος ή συνάρτηση κατακερματισμού, και μια σειρά από άλλους παραμέτρους. Αυτά τα μοντέλα και οι παράμετροι επιτρέπουν τον καθορισμό πιο ειδικών αλγόριθμων με την επιλογή των παραμέτρων. Για παράδειγμα, ο αλγόριθμος στο FIPS PUB 113 είναι λειτουργικά ισοδύναμος με τον αλγόριθμο ΚΑΜ 1 από το ISO/IEC 9797-1 αν επιλεγεί η μέθοδος συμπλήρωσης 1 και ο κρυπταλγόριθμος τμήματος DES.
Ένα παράδειγμα χρήσης ΚΑΜ
Σε αυτό το παράδειγμα, ο αποστολέας του μηνύματος το περνά από έναν αλγόριθμο ΚΑΜ για να παραχθεί μια ετικέτα δεδομένων ΚΑΜ. Το μήνυμα και η ετικέτα ΚΑΜ στέλνονται μετά στον λήπτη. Ο λήπτης με τη σειρά του περνά το μέρος της μετάδοσης που αποτελεί το αρχικό μήνυμα από τον ίδιο αλγόριθμο ΚΑΜ χρησιμοποιώντας το ίδιο κλειδί, παράγοντας μια δεύτερη ετικέτα δεδομένων ΚΑΜ. Κατόπιν, ο λήπτης συγκρίνει την πρώτη ετικέτα ΚΑΜ, την οποία έλαβε με τη μετάδοση, με τη δεύτερη ετικέτα ΚΑΜ, την οποία παρήγαγε. Αν είναι πανομοιότυπες, ο λήπτης μπορεί να υποθέσει με ασφάλεια ότι το μήνυμα δεν τροποποιήθηκε ούτε αλλοιώθηκε κατά τη μετάδοση (ακεραιότητα δεδομένων).
Ωστόσο, για να είναι δυνατό στον λήπτη να εντοπίσει επιθέσεις επανάληψης, το ίδιο το μήνυμα πρέπει να περιλαμβάνει δεδομένα που να εξασφαλίζουν ότι το μήνυμα αυτό μπορεί να σταλεί μόνο μια φορά (π.χ. χρονοσφραγίδα, σειριακός αριθμός ή χρήση ΚΑΜ μιας χρήσης). Διαφορετικά ένας επιτιθέμενος θα μπορούσε να καταγράψει αυτό το μήνυμα, χωρίς καν να καταλαβαίνει το περιεχόμενό του, και να το αποστείλει εκ νέου αργότερα, προξενώντας το ίδιο αποτέλεσμα με τον αρχικό αποστολέα.
Εξωτερικοί σύνδεσμοι
Κατηγορία:Κρυπτογραφία Κατηγορία:Μέθοδοι πιστοποίησης
Φρέντρικσταντ ΦΚ
Η Φρέντρικσταντ ΦΚ είναι μια νορβηγική ποδοσφαιρική ομάδα από την πόλη Φρέντρικσταντ. Με 9 πρωταθλήματα και 11 κύπελλα, η ομάδα είναι μια από τις πιο πετυχημένες στο νορβηγικό ποδόσφαιρο. Ιδρύθηκε το 1903. Το 1984 υποβιβάστηκε από την ανώτατη κατηγορία της χώρας και πέρασαν 18 χρόνια μέχρι να επανέλθει το 2003.
Έδρα της ομάδας από το 1914 έως το 2006 ήταν το Φρέντρικσταντ Στάτιον. Ωστόσο, οι εγκαταστάσεις ήταν παλιές και η ομάδα μετακόμισε στο νέο στάδιο, Φρέντρικσταντ Στάτιον. Χρώματα της ομάδας το λευκό και το κόκκινο.
Ευρωπαϊκή πορεία
Ο πίνακας που ακολουθεί παρουσιάζει την πορεία της ομάδας στις διοργανώσεις της ΟΥΕΦΑ.
Εξωτερικοί σύνδεσμοι
Κατηγορία:Ποδοσφαιρικές ομάδες Νορβηγίας Κατηγορία:Ιδρύσεις ποδοσφαιρικών ομάδων το 1903
1290 Αλβερτίνη
Φυσικά χαρακτηριστικά
Η μέση διάμετρος της Αλβερτίνης εκτιμάται σε 10 περίπου χιλιόμετρα. Ο φασματικός τύπος της είναι άγνωστος, όπως και το άλβεδό της.
Εξωτερικοί σύνδεσμοι
Αλβερτινη
Όρμος Φρασκιών
Ο Όρμος Φρασκιών ή απλά Φρασκιά είναι ένας μικρός κόλπος στη βόρεια ακτή της Κρήτης. Βρίσκεται 10 χιλιόμετρα βορειοδυτικά του Ηρακλείου, κοντά στα χωριά Ροδιά και Παλαιόκαστρο. Το όνομά του προέρχεται από τη λέξη φρασκί, που είναι ένας τύπος πήλινης κυψέλης. Οι λόφοι δίπλα στην ακτή είναι άφθονοι σε θυμάρι και ως εκ τούτου κατάλληλοι για τη μελισσοκομία. Το ενετικό φρούριο του Παλαιόκαστρου χτίστηκε τον 16ο αιώνα νότια του όρμου των Φρασκιών για να προστατεύσει τόσο τα Φρασκιά όσο και τον κόλπο του Ηρακλείου από εχθρικά πλοία.
Εξωτερικοί σύνδεσμοι
Κατηγορία:Μεσαιωνική Κρήτη Κατηγορία:Βασίλειο της Κάντια Κατηγορία:Κράτος της Θάλασσας Κατηγορία:Γεωγραφία της Κρήτης Κατηγορία:Όρμοι της Ελλάδας
Royal Albert Hall London May 2-3-5-6, 2005
Royal Albert Hall London May 2-3-5-6, 2005 είναι ο τίτλος του ζωντανά ηχογραφημένου δίσκου του ροκ συγκροτήματος Cream, ο οποίος κυκλοφόρησε σε μορφή διπλού CD και DVD, τον Οκτώβριο του 2005 μέσω της εταιρείας "Reprise Records".
Οι ηχογραφήσεις του δίσκου προέρχονται από τέσσερις συναυλίες των Cream στο Royal Albert Hall του Λονδίνου, το Μάιο του 2005 και έγιναν στο πλαίσιο της δεύτερης επανένωσης του συγκροτήματος, 37 χρόνια μετά την διάλυση τους και 12 χρόνια από την πρώτη τους επανένωση για ένα βράδυ στο Rock and Roll Hall of Fame του 1993.
Το Νοέμβριο του 2005, οι Cream εμφανίστηκαν για μερικές συναυλίες στο "Madison Square Garden" της Νέας Υόρκης και με τα μέλη του συγκροτήματος να έχουν ξεπεράσει τα εξήντα τους χρόνια, αυτές ήταν οι τελευταίες τους εμφανίσεις.
Τραγούδια
1. I'm So Glad (James) - 6:18
2. Spoonful (Dixon) - 7:29
3. Outside Woman Blues (Blind Joe Reynolds) – 4:33
4. Pressed Rat and Warthog (Baker, Taylor) – 3:21
5. Sleepy Time Time (Bruce, Godfrey) – 6:08
6. N.S.U. (Bruce) - 6:02
7. Badge (Clapton, Harrison) - 3:59
9. Sweet Wine (Baker, Godfrey) - 6:28
10. Rollin' and Tumblin'  (Morganfield) - 5:02
11. Stormy Monday (T-Bone Walker) - 8:09
12. Deserted Cities Of The Heart (Bruce, Brown) – 3:56
CD 2
13. Born Under A Bad Sign (Jones, Bell) - 5:31
14. We're Going Wrong (Bruce) - 8:26
16. White Room (Bruce, Brown) - 5:39
17. Toad (Baker) - 10:07
18. Sunshine of Your Love (Clapton, Bruce, Brown) - 8:46
19. Sleepy Time Time (Bruce, Godfrey) – 6:07
Θέσεις τσαρτ
Royal Albert Hall London May 2-3-5-6, 2005 (άλμπουμ)
Επίσημη κυκλοφορία: 4 Οκτωβρίου 2005
Βραβεία
Royal Albert Hall London May 2-3-5-6, 2005 (άλμπουμ)
Τα μέλη των Cream
Το Royal Albert Hall London May 2-3-5-6, 2005 ηχογραφήθηκε από τους εξής μουσικούς:
Πηγές
Κατηγορία:Δισκογραφία των Cream Κατηγορία:Άλμπουμ του 2005
Ανάλυση Φουριέ
Η ανάλυση Φουριέ είναι ένα πεδίο των εφαρμοσμένων μαθηματικών το οποίο προέκυψε από την προσπάθεια αναπαράστασης μίας συνάρτησης ως αθροίσματος απλούστερων περιοδικών τριγωνομετρικών συναρτήσεων. Επομένως κεντρική ιδέα στην ανάλυση Φουριέ είναι η προσπάθεια για κατανόηση των ιδιοτήτων μίας συνάρτησης (η οποία μπορεί να αναπαριστά π.χ. ένα σήμα) μέσω διάσπασής της σε γνωστά, στοιχειώδη μέρη (αποσύνθεση). Η ανάστροφη διαδικασία, η κατασκευή μίας συνάρτησης από γνωστές, βασικές συναρτήσεις, ονομάζεται σύνθεση. Με τον όρο ανάλυση Φουριέ αναφερόμαστε και στις δύο διεργασίες. Η μέθοδος αυτή εφαρμόστηκε για πρώτη φορά από τον Ζοζέφ Φουριέ στην προσπάθειά του να ερευνήσει τη διάδοση της θερμότητας.
Εισαγωγικά
Η σειρά Φουριέ εφαρμόζεται για περιοδική f και δίνει ως αποτέλεσμα μία νέα συνάρτηση με διακριτό πεδίο τιμών αντί για συνεχές (δηλαδή πεδίο τιμών σε μία σειρά Φουριέ είναι οι φυσικοί αριθμοί αντί για τους πραγματικούς).
Για συναρτήσεις διακριτής ανεξάρτητης μεταβλητής, όπου οι φυσικοί αριθμοί είναι το πεδίο ορισμού της f, υπάρχουν οι διακριτές παραλλαγές του MΦ: ο Μετασχηματισμός Φουριέ Διακριτού Χρόνου (MΦΔΧ), με συνεχές πεδίο τιμών και κατάλληλος για απεριοδικές συναρτήσεις, και ο Διακριτός Μετασχηματισμός Φουριέ (ΔΜΦ ή DFT), με διακριτό πεδίο τιμών και κατάλληλος για περιοδικές συναρτήσεις.
Εφαρμογές
Η ανάλυση Φουριέ έχει πολλές επιστημονικές εφαρμογές όπως στη φυσική, στην επίλυση μερικών διαφορικών εξισώσεων, στη θεωρία αριθμών, στη συνδυαστική ανάλυση, στην επεξεργασία σήματος, στην επεξεργασία εικόνας, στη στατιστική, στην κρυπτογραφία, στην αριθμητική ανάλυση, στην ακουστική, στην ωκεανογραφία, στην οπτική και σε πολλούς άλλους τομείς.
Αυτή η ευρεία εφαρμογή της πηγάζει από πολλές χρήσιμες ιδιότητες, όπως αυτές των ολοκληρωτικών μετασχηματισμών: